汪应元（），字长孺，直隶徽州府歙县人。明朝政治人物。父汪一龙，以子应元赠太常寺博士。万历三十七年己酉举人，四十四年（1616年）丙辰科进士，授太常博士，有协律郎误损玉磬，罪不赦，应元捐橐增置，郎得免。崇祯改元，召入台中任御史，诸所持论率严峻。出按粤西，岁大旱，应元至，甘雨立降，人称御史雨。罢牛税，罢榷木，多所兴革。复按陕西茶马，中外两利，优旨纪录。寻督学北畿，甄拔皆名俊。歴官谏议甚多，悉命焚之。赠光禄卿。妻程氏，严镇人，年二十六夫亡，事翁姑，抚幼子，艰苦励志三十余年而殁。